recursal/SuperWikiNEXT-32B huggingface dataset:
**Veikko Kansikas** (24. marraskuuta 1923 Kuusankoski – 6. syyskuuta 1991 Helsinki) oli suomalainen SKDL:ää ja SKP:tä edustanut poliitikko. Kansikas toimi kansanedustajana Kymen läänin vaalipiiristä vuosina 1959–1962 ja hän vaikutti Kuusankosken kunnallispolitiikassa.

Kansikas työskenteli 1940- ja 1950-luvuilla putkiasentajana. Vuonna 1947 työmies kävi Sirola-opiston ja hän alkoi saada luottamustehtäviä kansandemokraattisissa järjestöissä. Kansikas toimi SKDL:n Kymen piirin valistussihteerinä 1947–1949 ja SKP:n Kouvolan alueen sihteerinä 1950–1952. Kansikas oli tuohon aikaan tunnettu kärkevistä lausunnoistaan, ja esimerkiksi vuonna 1949 SDP:n tiedustelu väitti hänen yllyttäneen kommunisteja aseiden hankintaan. Tutkija Kimmo Rentola on kuitenkin arvellut tietoja vahvasti paisutelluiksi. 1960-luvulla Kansikas lukeutui SKP:n enemmistöläisiin ja oppositio piti häntä oikeistorevisionistina.

Huhtikuussa 1959 Kansikas nousi kansanedustajaksi Toivo Kujalan kuoltua yllättäen. Eduskunnassa hän kuului laki-, puolustus- ja talousvaliokuntaan. Edustajana Kansikas joutui pian SKP:n puoluejohdon epäsuosioon. Ville Pessin mielestä uusi asema oli noussut miehelle päähän. Kansikas oli ehdolla eduskuntavaaleissa 1962, mutta hänet sivuutettiin mainonnassa ja tilalle nousi puoluejohdon voimakkaasti tukema Taisto Sinisalo. Kaksikko kamppaili paikasta myös vaaleissa 1966, jolloin Kansikas sai 3 578 ääntä – noin puolet vähemmän kuin Sinisalo.

Pudottuaan eduskunnasta Kansikas siirtyi ammattiyhdistysliikkeen palvelukseen. Hän oli ensin Rakennusliiton ja myöhemmin SAK:n työsuojelusihteeri. Vuodesta 1974 alkaen Kansikas työskenteli Vakuutusalan kuntouttamiskeskuksen työmarkkinakonsulttina.

Kansikas valittiin SKDL:n valitsijamieheksi presidentinvaaleissa 1950 ja 1962.

Lähteet
-------

1. 1 2 3 4 5  .aspx Veikko Kansikas *Suomen kansanedustajat*. Eduskunta.
2. ↑  Kimmo Rentola: Niin kylmää että polttaa. Kommunistit, Kekkonen ja Kreml 1947–1958 (Otava 1997), s. 103–106.
3. ↑  Veli-Pekka Leppänen: Kivääri vai äänestyslippu? Suomen kommunistisen puolueen hajaannus 1964–1970 (Edita 1999), s. 213–214.


|  |  |  |  |  |
| --- | --- | --- | --- | --- |
| 

| * n
* k
* m
Kansandemokraattien kansanedustajat 1958–1962 |
| --- |
|  |
| Eduskuntaryhmä(50) | 
* Aaltonen
* Aitio
* Backlund
* Enne (1958–1961†)
* Friman
* Haapanen
* Hietanen
* Honkonen
* Kansikas (1959–1962)
* Kelovesi
* E. Kilpi
* Kiviaho
* Koivunen
* Kujala (1958–1959†)
* Kuusinen
* Lakkala
* Lehmonen
* Liedes
* Linna
* Manninen
* Meltti (1961–1962)
* Meriläinen
* Murto
* Mustonen
* Mäkelä (1958–1962)
* Nederström-Lundén
* Nieminen
* Niiranen
* Nurminen
* Pessi
* Prunnila
* Puhakka
* Pulkkinen
* Rapio
* Roine
* Rosenberg
* Rosnell
* Rytkönen
* Ryömä (1958†)
* Salin
* Seppi
* Stenberg
* Suonpää
* Tainio
* Tamminen
* Tauriainen
* Tiekso-Isaksson
* Torvi
* Tuominen
* I. Virtanen
* R. Virtanen
* V. R. Virtanen
* Åsvik

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Vähät rakkaudesta** (*Down with Love*) on vuonna 2003 ilmestynyt romanttinen komedia. Elokuvan pääoissa olivat Ewan McGregor ja Renée Zellweger. Elokuva on nykyajan versio Rock Hudsonin ja Doris Dayn tähdittimille pikkutuhmille komedioille; *Kaikki alkoi puhelimesta*, *Rakkaani, tule takaisin* ja *Älä lähetä kukkia*.

Juoni
-----

**Varoitus:  Seuraava kirjoitus paljastaa yksityiskohtia juonesta.**
On vuosi 1962. Aloitteleva kirjailija Barbara Novak (Renée Zellweger) muuttaa New Yorkiin tavoitteena tulla menestyväksi kirjailijaksi. Kirjan aiheena on miten nainen voi vapautua miesten kahleista hylkäämällä rakkauden- ja avioliiton tavoittelun ja pyrkimällä miesten kanssa puhtaasti seksuaalisiin suhteisiin. Barbara yrittää saada kustannustoimittajansa kanssa Catcher Blockin (Ewan McGregor), kuuluisan toimittajan ja naistenmiehen, tekemään jutun kirjasta. Catcher kuitenkin tekee kuitenkin oharit Barbaralle monta kertaa ja Barbara julistaa ettei halua nähdä miestä enää ikinä.

Barbaran kirja julkaistaan ja kustannustoimittajansa kanssa he onnistuvat saamaan kirjan yhteen TV-ohjelmaan, jonka jälkeen kirjasta tulee maailmanlaajuinen myyntimenestys. Catcher olisi nyt halukas tekemään jutun, mutta Barbara kieltäytyy. Kun Barbara vielä haukkuu Catcherin TV-ohjelmassa päättää Catch kostaa tekemällä jymypaljastusjutun Barbarasta joka osoittaa joka naisen haluavan samoja asioita; avioliiton ja kodin. Catcher naamioituu Zip Martin-nimiseksi astronautiksi ja alkaa tapailla Barbaraa. Juoneen tulee kuitenkin mutkia kun Catcher huomaa rakastuvansa Barbaraan ja Barbarallakin on muutama yllätys tiedossa Catcherille.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Ewan McGregor  | … |  Catcher Block
  |
|  Renée Zellweger  | … |  Barbara Novak
  |
|  Sarah Paulson  | … |  Vikki Hiller
  |
|  David Hyde Pierce  | … |  Peter MacMannus
  |
|  Rachel Dratch  | … |  Gladys
  |
|  Jack Plotnick  | … |  Maurice
  |
|  Tony Randall  | … |  Theodore Banner
  |
|  John Aylward  | … |  E.G.
  |
|  Warren Munson  | … |  C.B.
  |
|  Matt Ross  | … |  J.B.
  |
|  Michael Ensign  | … |  J.R.
  |
|  Timothy Omundson  | … |  R.J.
  |
|  Jeri Ryan  | … |  Gwendolyn
  |
|  Ivana Miličević  | … |  Yvette
  |
|  Melissa George  | … |  Elkie
  |

Arvioita
--------

*Turun Sanomien* Päivi Valotien mukaan *Vähät rakkaudesta* on retrohenkinen romanttinen ilottelu, joka kopioi 1960-luvun taitteen vihjailevia mutta viattomia tapakomedioita. "Karamelliväreissä kukertava elokuva on kuvattu, leikattu, lavastettu ja puvustettu tyylitietoisesti ja esikuviaan entisestään jalostaen." Valotie ei kuitenkaan näe elokuvalla juuri muita tehtäviä nykyajassa kuin olla pastissi, kun parodiaksikin se on liian kiltti.

Lähteet
-------

1. ↑  Valotie, Päivi: Retroileva romanssi komeissa kulisseissa *Turun Sanomat*.  10.1.2004. Viitattu 18.4.2019.

Aiheesta muualla
----------------

* *Vähät rakkaudesta* AllMoviessa. (englanniksi)
* www.rottentomatoes.com
**M/S Norman Atlantic** on italialaisen Visemar di Navigazionen omistama ro-ro-luokan autolautta, jota operoi ANEK Lines. 

Laivalla syttyi tulipalo 28. joulukuuta 2014, kun se oli matkalla Patrasista, Kreikasta Anconaan, Italiaan. Aluksen matkustajat evakuoitiin ja heidät kuljetettiin pois helikopterilla, mutta ainakin kymmenen ihmistä kuoli.

Tekniset tiedot
---------------

Laiva on 186 metriä pitkä, 25,6 metriä leveä ja sen syväys on 6,71 metriä. Sen voimanlähteenä on kaksi MAN B&W 9L48/60B-dieselmoottoria, jotka tuottavat sille 24 solmun (44 km/h) maksiminopeuden.

Historia
--------

Laiva rakennettiin Visentinin telakalla Porto Virossa Koillis-Italiassa englantilaiselle Ermine Street Shippingille vuonna 2009. Se sai ensimmäiseksi nimekseen *Akeman Street*. Helmikuusta 2010 huhtikuuhun 2011 alus oli vuokrattuna norjalaiselle T-linkille. Kesäkuussa 2011 laiva sai uuden nimen, *Scintu*, ja siirtyi italialaisen Saremarin liikennöimäksi. Tammikuussa 2013 aluksen operoijaksi tuli Grande Navi Veloci, jolta alus siirtyi saman vuoden huhtikuussa italiaiselle Moby Linesille. Lokakuussa 2013 laiva vuokrattiin ranskalaiselle LD Linesille. Tammikuussa 2014 alus sai nimen *Norman Atlantic*. Syyskuusta 2014 alkaen laivalla liikennöi Caronte & Tourist, kunnes *Norman Atlantic* siirtyi italialaiselle ANEK Linesille.

### Tulipalo

*Pääartikkeli: Norman Atlanticin tulipalo*
Onnettomuuspaikka
M/S Norman Atlanticin autokannella syttyi tulipalo sunnuntaina 28. joulukuuta 2014 sen ollessa matkalla Kreikasta Italiaan. Matkustajia ja miehistöä oli syttymishetkellä kyydissä yhteensä 478 henkeä. Sää onnettomuuspaikalla oli hankala, mikä haittasi pelastustöitä. Matkustajat ja miehistö saatiin evakuoitua laivalta seuraavan päivän iltaan mennessä, viimeisenä laivasta poistui kapteeni Argilio Giacomazzi. Yksitoista ihmistä on turman jäljiltä löydetty kuolleena. Lisäksi kaksi albanialaista merimiestä kuoli laivan hinaustöissä.

Katso myös
----------

* Norman Atlanticin tulipalo

CommonsCommons
Wikimedia Commonsissa on kuvia tai muita tiedostoja aiheesta **M/S Norman Atlantic**.

Lähteet
-------

1. 1 2  Italialaisaluksessa tulipalo, kyydissä satoja matkustajia *yle.fi*. Viitattu 29.12.2014.
2. 1 2  M/S AKEMAN STREET *faktaomfartyg.se*.  Arkistoitu 28.12.2014. Viitattu 29.12.2014.  (ruotsiksi)
3. ↑  Norman Atlantic -autolautta pääsi matkaan kohti Italiaa *iltalehti.fi*. Viitattu 3.1.2015.
**M/S Norcape** (IMO 7716086) on Norcape Shipping B.V:n omistama ro-ro-rahtialus. Alus on rakennettu vuonna 1979 Mitsui Engineering and Shipbuilding Co. Ltd:n telakalla Tamanossa, Japanissa. Kuollutta painoa laivalla on 5 024 tonnia. *Norcape* on rekisteröity Alankomaiden lipun alle ja sen kotisatama on Rotterdam.

Norcapen sisaralus on M/S Envoy.

Käyttöhistoria
--------------

20. huhtikuuta 1979 alus laskettiin vesille nimellä *Puma*. Elokuussa se luovutettiin P&O Ferriesin omistukseen, joka rekisteröi sen Yhdistyneen kuningaskunnan lipun alle nimellä *Tipperary*. Kotisatamaksi tuli Lontoo. Tämän jälkeen alus aikarahdattiin B&I Linen Liverpoolin ja Dublinin väliseen liikenteeseen.

29. joulukuuta 1988 Norcape Shipping B.V. osti aluksen ja rekisteröi sen *Norcape* -nimisenä Alankomaiden lipun alle. Kotisatamaksi tuli Rotterdam. Lipunvaihdon jälkeen North Sea Ferries aloitti liikennöinnin aluksella reitillä Europoort–Ipswich. 22. huhtikuuta 1995 alus siirtyi Zeebruggen ja Hullin välille. Vuonna 1996 North Sea Ferriers vaihtoi nimensä P&O North Sea Ferriesiksi.

Lähteet
-------

1. 1 2  Details for the ship Norcape Vesseltracker.com. Viitattu 1.5.2008. (englanniksi)
2. 1 2 3 4 5  M/S TIPPERARY Fakta om Fartyg. Viitattu 1.5.2008. (ruotsiksi)
3. ↑  Norcape jtashipphoto.dk. Viitattu 7.2.2008. (englanniksi)[vanhentunut linkki]

Aiheesta muualla
----------------

* Fakta om Fartyg – M/S Tipperary (ruotsiksi)
* The ferry site – M/F Norcape (englanniksi)
**Kultasepät Narsakka Oy** on suomalainen kultasepänalan perheyritys, jonka tuotantotilat ja showroom myymälä sijaitsee Hämeenlinnassa Saaristenkadulla. Nykyisissä toimitiloissa yritys on toiminut vuodesta 2013 lähtien. 
Yrityksessä työskentelee tällä hetkellä 10 kultaseppää ja toiminnassa hyödynnetään perinteisten käsityömenetelmien lisäksi myös kultasepänalan uusinta tekniikkaa mm. 3d-mallennusta. Yhteensä yritys työllistää 16 henkilöä. Yritykselle on myönnetty Suomen Asiakastiedot Oy:n myöntämä Suomen Vahvimmat sertifikaatti vuodesta 2010 lähtien.

Käsityönä valmistettu timanttikaulakoru topaasilla

Historia
--------

Yrityksen juuret sijoittuvat 1940-luvulle, jolloin Helge Narsakka aloitti kultasepän oppipoikana Tillanderin kultasepänverstaalla Helsingissä. Perustettuaan oman verstaan Helge opetti kultasepänammatin myös pojilleen Timolle ja Osmolle. Osmon kolme poikaa Mico, Thomas ja Joel Narsakka saivat jatkaa perinteikästä ammattia isänsä opissa.

Nykyään toimitusjohtajana toimii kolmannen polven kultaseppä Thomas Narsakka, jonka kaksi lasta Naomi Nurminen ja Elias Narsakka edustavat jo neljättä sukupolvea Kultasepät Narsakan perheyrityksessä.

Vastuullisuus
-------------

Korujen valmistuksessa ja muussakin toiminnassa huomioidaan ympäristölainsäädännön sekä eettinen että moraalinen näkökulma olipa kyse materiaalien alkuperästä, työntekijöiden hyvinvoinnista, valmistusprosessista tai jätteiden jälkikäsittelystä. Valmistuksessa syntyvä jalometallipölykin kerätään, lähetetään puhdistettavaksi ja saadaan sitä kautta uudestaan käyttöön. Ostamme kuluttajilta myös ns. romukultaa, joka kierrätetään ja puhdistetaan käytettäväksi koruissamme. Kaikissa kultakoruissa käytetään 100% kierrätettyä kultaa.

Yritykselle on myönnetty Avainlippu ja Design fo Finland sertifikaatit kotimaisen työn takeeksi.

Yrityksen palvelut ja tuotteet
------------------------------

* Festive timanttikorut on Kultasepät Narsakka Oy:n valmistama kotimainen korumallisto, jota myydään verkkokaupassa ja jälleenmyyjien kautta ympäri suomen.
* Uniikkikorujen valmistus
* Timanttien maahantuonti
* Timanttikorujen valmistus alihankintana korualan ketjuliikkeille
* Romukullan osto

Lähteet
-------

1. 1 2 3 4 5  Kultasepät Narsakka Oy *Kauppalehti*. Viitattu 19.1.2022.
2. 1 2  Veljekset tulivat keskustaan *Hämeen Sanomat*.  12.4.2013. Viitattu 19.1.2022.

Aiheesta muualla
----------------

* www.festive.fi
* Hämeen-Sanomat 12.4.2013
* www.narsakka.com
* Avainlippu tunnus
* Suomen Vahvimmat sertifikaatti
**M/S Ostend Spirit** oli vuonna 1987 Saksassa valmistunut P&O European Ferriesin autolautta. Se kulki ensin Doverin ja Calais'n väliä, ja loppuajan se kuljetti pari vuotta *Ostend Spirit* -nimisenä matkailijoita Englannin Ramsgatesta Belgian Oostendeen välisellä reitillä. Se vietiin Turkkiin romutettavaksi vuoden 2013 lopulla.

Valmistus
---------

Alus tilattiin Schichau Seebeckswerft AG:lta Bremerhavenista Saksasta. Sen köli laskettiin telakkanumerolla 94 ja alus laskettiin vesille 11. huhtikuuta 1987. Se luovutettiin 27. marraskuuta Doveriin Englantiin rekisteröidylle P&O European Ferriesille.

Palvelus
--------

Alus lähti 28. marraskuuta 1987 Bremerhavenista Doveriin, jonne se saapui seuraavana päivänä. Alus aloitti 4. joulukuuta liikennöinnin Kanaalin yli Doverista Calaisiin. Tammikuussa alus jäi Wilton Feyenoordiin brittiläisen miehistön lakkoillessa ja se jatkoi liikennöintiä vasta 29. kesäkuuta. Alus liikennöi 20. kesäkuuta - 1. heinäkuuta 1990 Calaisin lakkojen vuoksi Doverista Zeebrüggeen.

Alus siirrettiin 10. maaliskuuta 1998 P&O Stena Linelle, joka jatkoi liikennöintiä Doverista Calaisiin. Joulukuussa alus sai nimekseen *P&OSL Calais*. Alus siirtyi elokuussa 2002 P&O Ferriesille, joka jatkoi liikennöintiä reitillä. Alus kastettiin 15. lokakuuta *PO Calaisiksi* ja edelleen helmikuussa 2003 *Pride of Calaisiksi*.

Alus siirrettiin 16. helmikuuta 2007 Harland and Wolffin telakalla Belfastissa, mistä se poistui 18. helmikuuta aloittaen matkan Doveriin. Alus oli 25. joulukuuta 2007 - 16. tammikuuta 2008 A&P Tynen telakalla Hebburnissa. *Pride of Calais* törmäsi 23. lokakuuta 2011 laituriin Calaisissa, jolloin sen keula vaurioitui. Alus kunnostettiin Doverissa. Alus siirrettiin 12. helmikuuta 2012 rahtiliikenteeseen Doverista Calaisiin, kunnes se siirrettiin telakalle lähteneen *Spirit of Britainin* tilalle henkilökuljetuksiin 31. maaliskuuta. Se palasi rahtiliikenteeseen 26. huhtikuuta ja se teki viimeisen matkansa reitillä 20. lokakuuta. Alus lähti 23. lokakuuta Doverista Tilburyyn huollettavaksi.

Alus vuokrattiin 18. joulukuuta 2012 Ramsgateen Englantiin rekisteröidylle Transeuropa Ferries NV:lle, joka kastoi Transeuropa Shipping Linesin operoiman aluksen *Ostend Spiritiksi*. Se lähti seuraavana päivänä Tilburystä Ramsgateen ja edelleen vastaanottotestien päätyttyä Ostendeen. Se lähti 4. tammikuuta 2013 Antwerpeniin telakalle tarkastettavaksi, mistä se palasi Ostendeen 19. tammikuuta. Alus aloitti 1. helmikuuta liikennöinnin Ostendesta Ramsgateen.

Alus lähti 18. huhtikuuta Ramsgatesta Tilburyyn. Se myytiin turkkilaiselle romuttamolle lokakuussa ja se lähti 30. lokakuuta Tilburystä kohti Aliagaa. Alus ajettiin 13. marraskuuta Aliagassa maihin romutettavaksi.

Lähteet
-------

1. ↑  Yrjö Kokkonen: Näin romutetaan autolautta – täysillä rantaan (Sisältää videon kun alus ajetaan rantaan) *Yle.fi. Uutiset*.  30.1.2014. Viitattu 30.1.2014.
2. 1 2 3 4 5 6  faktaomfartyg.se
**Me kolme ja Ritvan suojatit** on Anni Swanin nuortenkirja, joka ilmestyi vuonna 1937. Siihen sisältyy kaksi kertomusta.

Swan hahmotteli tarinaa palattuaan vuonna 1933 pitkältä ulkomaanmatkalta. Kertomuksen tapahtumien ajankohta on 1930-luku, ja taustalla ovat Swanin lapsuudenaikaiset paikat ja tapahtumat. Kuvauksissaan Valamosta ja Petsamosta Swan on hyödyntänyt omia lapsuudenaikaisia matkojaan.

Jälkimmäisen tarinan *Ritvan suojatit* kantava teema on hyväntekeväisyys, tarkemmin sanottuna huonompiosaisten auttaminen. Kirjan päähenkilö Ritva, joka on lukijoille tuttu jo tarinasta *Me kolme*, käy koulua Helsingissä. Koulunkäynnin sijaan hänen huomionsa kääntyy pian luokkatoverin perheen säälittävään tilanteeseen. Perheen äiti on kuollut ja isä on taiteilija, joka lapsistaan välittämättä kiertää maata yrittäen myydä taulujaan. Perheen vanhin poika on keskeyttänyt koulunkäyntinsä ja ottanut toimen auttaakseen perhettään. Ritva ystävystyy lasten kanssa ja yrittää auttaa heitä parhaansa mukaan. Perheen isän palatessa kotiin heidän tilanteensa vaikuttaa helpottuvan isän vuokrattua yhden heidän huoneistaan virolaiselle liikemiehelle. Valitettavasti virolainen liikemies paljastuu salakuljettajaksi, joka jää osaksi Ritvan avulla kiinni. Lasten tilanne huononee entisestään isän lähdettyä ystävänsä kanssa kesäksi ulkomaille ja jätettyä lapset oman onnensa nojaan. Taas pelastaa Ritva tilanteen hankkimalla lapsille paikan portinvartijana omassa kylässään, jonne myös Ritva palaa kesäksi.

Kirjan ympäristö on pelottava urbaani miljöö. Kaupunki on pelottavien ja murheellisten tapahtumien näyttämö: kaupungissa lapset asuvat kerrostalon pohjakerroksessa pihalla, jonne aurinko harvoin pääsee paistamaan. He elävät köyhyydessä ja näkevät jopa ajoittain nälkää. Kaupungissa perhe tahtomattaan sekaantuu vuokralaisensa rikollisiin toimiin. Kirjan lopussa lasten päästessä maalle uusi maalaiskoti kuvataan heidän pelastuksenaan. Maalla heidän ei tarvitse nähdä nälkää eikä elää pimeässä, vaan he pääsevät nauttimaan puhtaasta ilmasta ja auringonpaisteesta.

Kirjan päähenkilö Ritva on kiltin tytön ja villin poikatytön yhdistelmä, uudenlainen itsenäinen nuori nainen. Ritva on kiltti, ystävällinen, sydämellinen ja auttavainen, mutta hän on myös luonnollisella tavalla villi ja spontaani. Ritva on muiden Swanin tyttökirjojen sankarittarien tavalla itsenäinen ja omaa päätään käyttävä tyttö. Ritva auttaa ystäviään ja järjestää heidän asioitaan oman päänsä mukaan. Ritva ei aina nauti ympäristönsä hyväksyntää, mutta hän ei kuitenkaan kapinoi tätä paheksuntaa vastaan. Hän tietää usein toimivansa muiden odotusten vastaisesti, mutta hänen hyvä sydämensä ei salli jättää ystäviä pulaan.

Teos on julkaistu myös Anni Swanin koottujen teosten 9. osassa.

Lähteet
-------

1. ↑  Mille aikakaudelle sijoittuu Anni Swanin Me kolme ja Ritvan suojatit? *Kysy.fi*.  16.11.2016. Helsingin kaupunginkirjasto.  Arkistoitu 1.12.2017. Viitattu 30.11.2017.

Kirjallisuutta
--------------

* Sirpa Kivilaakso: *Satukuningatar Anni Swan: Elämä ja teokset*. Jyväskylä: Atena, 2009. ISBN 978-951-796-561-3.
**Veikko Kallis Kallio** (16. helmikuuta 1906 Nivala – 22. kesäkuuta 1980 Nivala) oli suomalainen maanviljelijä, maanviljelysneuvos ja presidentti Kyösti Kallion poika. Maanviljelijän työnsä ohella hän hoiti useita luottamustoimia kotikunnassaan Nivalassa.

Elämä
-----

Veikko Kallis Kallio oli vanhempi Kyösti Kallion kahdesta pojasta. Hänen nuorempi veljensä oli kuvanveistäjä Kalervo Kallio. Lisäksi heillä oli neljä sisarta.

Kallio osallistui nuorena nuorisoseuratoimintaan ja oli myös urheilija; vuonna 1931 hänet valittiin Nivalan Urheilijoiden vuoden urheilijaksi. Hän opiskeli Oulun lyseossa ja Ruukin maamieskoulussa ennen kuin siirtyi viljelemään ensin Mehtälän tilaa ja myöhemmin Heikkilän suurtilaa sen jälkeen, kun hänen isänsä valittiin tasavallan presidentiksi 1937. Kallio palveli talvi- ja jatkosodassa. Jatkosodan aikana hän osallistui taisteluihin muun muassa Saarivaarassa, Koirivaarassa, Hyrsylässä, Äänislinnassa ja Ihantalassa. Asemasotavaiheessa hän soitti myös vapaaehtoisena torvisoittokunnassa.

Kallio soitti Nivalan torvisoittokunnassa ja perusti Nivalan poikatorvisoittokunnan, joka harjoitteli hänen kotitilallaan Heikkilässä.

Kallio valittiin useisiin kunnallisiin luottamustoimiin 1930-luvulta lähtien. Vuosina 1935–1971 hän oli Nivalan osuusmeijerin hallituksen jäsen ja vuodesta 1950 puheenjohtaja. Hän toimi Nivalan kunnanvaltuuston jäsenenä vuosina 1945–1956 ja 1961–1968 ja oli sen puheenjohtaja vuosina 1954–1956. Vuosina 1952–1954 hän oli myös kunnanhallituksen varapuheenjohtaja. Vuosina 1957–1972 hän oli Nivalan osuuskaupan hallintoneuvoston puheenjohtaja, vuosina 1957–1965 Nivalan osuuskassan hallintoneuvoston jäsen ja vuosina 1958–1977 manttaalikunnan puheenjohtaja, joskin jälkimmäinen tehtävä oli lähinnä muodollinen. Edellä mainittujen lisäksi hänellä oli myös monien muiden johtokuntien jäsenyyksiä tai puheenjohtajuuksia. Vuonna 1973 hänelle myönnettiin maanviljelysneuvoksen arvo.

Veikko Kalliolle on myönnetty myös mm. neljännen luokan vapaudenristi, ensimmäisen luokan vapaudenmitali, Suomen Leijonan ansioristi (1957), Merenkulkulaitoksen hopeinen kunniamerkki ja Keskusmetsäseura Tapion ansiomerkki.

Maanviljelysneuvos Jouko Kallio on Veikko Kallion poika.

Lähteet
-------

* *KirjastoVirma*: Veikko Kallio (Arkistoitu – Internet Archive)

### Viitteet

1. ↑  Veikko Kallio *Biografiasampo*. Viitattu 28.4.2022.
2. ↑  Perko, Touko: Maanviljelysneuvos Jouko Kallio (1939–). *Suomen talouselämän vaikuttajat* -verkkojulkaisu (maksullinen). 20.5.2010. Suomalaisen Kirjallisuuden Seura. Viitattu 7.6.2023.
**Sable Starr**, oikealta nimeltään **Sable Hay Shields** (15. elokuuta 1958 – 18. huhtikuuta 2009), oli yhdysvaltalainen bändäri, jota pidetään usein "bändäreiden kuningattarena" (*queen of the groupie scene*)*lähde?*. Hän vaikutti pääasiassa 1970-luvun Los Angelesissa, mutta asui 16-vuotiaana myös jonkin aikaa New Yorkissa Johnny Thundersin kanssa. Starr oli yksi ensimmäisistä bändäreistä, joista käytettiin nimitystä "baby groupie" tyttöjen nuoren iän takia*lähde?*. Näitä nähtiin usein läntisen Hollywoodin tuolloisissa trendipaikoissa, joita olivat muun muassa Rainbow Bar and Grill, Whisky a Go Go ja Rodney Bingenheimer's English Disco. Heistä käytettiin myös nimitystä "LA Girls of '72".*lähde?*

Bändärinä
---------

Starr sai innostuksen bändäröintiin käytyään baarissa Whisky A-Go-Go, jossa hän näki omien sanojensa mukaan "lumoavan kauniita tyttöjä". Starr itse oli tuolloin neljätoista, eikä pitänyt itseään erityisen hyvännäköisenä. Hän alkoi kuitenkin noihin aikoihin viettää aikaansa Hollywoodissa ja leikkautti jopa nenänsä saadakseen hyväksyntää. Noin vuoden sisällä hänestä tuli hyvin tunnettu rockpiireissä.*lähde?*

Starr on tapaillut muun muassa seuraavia rocktähtiä: Jimmy Page, Iggy Pop, Richard Hell, Johnny Thunders, Scott Asheton, Ron Asheton, Keith Richards, Stiv Bators, Robert Plant, Marc Bolan ja David Bowie. Hänen kanssaan liikkuneita yhtyeitä olivat esimerkiksi Silverhead, The Stooges, T. Rex, New York Dolls, J. Geils Band ja Roxy Music. Ensimmäisenä suurena valloituksenaan Starr piti kuitenkin David Bowieta, ja ensimmäisen vakavan suhteen hän kehitti Johnny Thundersiin. Punkteoksessa Please Kill Me Starr kuitenkin kertoo henkisestä ja fyysisestä väkivallasta, joka häneen kohdistui hänen asuessaan Thundersin kanssa New Yorkissa. Tämä käytti tuolloin runsaasti amfetamiinia.*lähde?*

Yleensä ottaen Sable Starria on kuvailtu hyvin avoimeksi, välittömäksi, miellyttäväksi ja hyväsydämiseksi ihmiseksi, joka ei tyytynyt pelkkään seinäruusun rooliin. Toisinaan Starrin bändäröintiä on kuitenkin luonnehdittu täysin hallitsemattomaksi, ja The Stoogesin kiertuemanagerin Lee Childersin mukaan hänellä oli muun muassa tapana yliviivata Billboardista ne rocktähdet, joiden kanssa oli jo harrastanut seksiä. Childers kertoo myös, että muusikko Wayne Countyn tultua kylään The Stoogesin asuttamaan kartanoon Starr oli yrittänyt kovasti flirttailla tälle. County oli kuitenkin homoseksuaali, ja tästä masentuneena Starr oli viiltänyt ranteensa auki ja sukeltanut uima-altaaseen, minkä jälkeen hänen sisarensa Coral oli hakenut hänet kotiin. Tällaiset tempaukset eivät olleet järin harvinaisia.*lähde?*

Starr lopetti bändäröinnin täytettyään 17 vuotta. Hän käytti elämänsä aikana runsaasti huumeita ja kuoli aivokasvaimeen vuonna 2009.*lähde?*

Muuta
-----

Starrin läheisimpiä ystäviä Los Angelesissa olivat "baby groupie" -tytöt Queenie ja Laurie Maddox. Iggy Pop on kirjoittanut hänestä kappaleen, jolle Johnny Thunders antoi nimen "Look Away".*lähde?*
**Valuuttapako** jostain valuutasta tarkoittaa, että siitä tulee runsas ylitarjonta. Tämä pudottaa sen valuutan hintaa (valuuttakurssia). 

Kun jonkin valuutan arvon oletetaan putoavan esimerkiksi maan heikon talouspolitiikan vuoksi, ihmiset haluavat ehtiä vaihtaa sitä ensimmäisenä turvallisempiin valuuttoihin ennen kuin sen hinta ehtii pudota paljon. Tätä kutsutaan valuuttapaoksi.

Valuuttapaot johtuvat yleensä valtion holtittomasta talouspolitiikasta tai holtittomasta luotonannosta. Tämän huomaavat yleensä ensimmäisenä kotimaiset toimijat, ja he aloittavat valuuttapaon. Ulkomaalaiset huomaavat yleensä vasta myöhemmin luopua kyseisestä valuutasta eivätkä siis ole valuuttakriisin käynnistäjiä. 

Valuuttapakoja myös tarvitaan ehkäisemään tulevaa holtitonta talouspolitiikkaa ja holtitonta luotonantoa.

Katso myös
----------

* Spekulaatio

Lähteet
-------

1. 1 2  Tobin-vero pintaa syvemmältä (Arkistoitu – Internet Archive), kansantaloustieteen professori Jouko Ylä-Liedenpohja, Tieteessä tapahtuu 8/2001, s. 7-10.
**Medikofiilitutkinto** eli lääketieteellinen alkututkinto oli lääketieteen opintoihin valmistava yliopistollinen tutkinto, joka oli käytössä Suomessa vuodesta 1890 vuoteen 1945. Tutkinto vaadittiin ennen lääketieteelliseen tiedekuntaan kirjoittautumista ja kliinisten opintojen aloittamista, ja se sisälsi kemian, fysiikan, eläin- ja kasvitieteen opintoja kuulusteluineen sekä äidinkielen ja latinan, ranskan, saksan tai englannin pro exercitio -kielikokeen. Kasvitiede poistettiin opetusohjelmasta vuonna 1933. Medikofiilitutkinnon saattoi suorittaa vain Helsingin yliopiston filosofisen tiedekunnan matemaattis-luonnontieteellisessä osastossa. Se oli mahdollista suorittaa neljässä lukukaudessa eli kahdessa vuodessa.

Ennen medikofiilitutinnon käyttöönottoa eli vuoteen 1889 asti Helsingin yliopistossa lääketiedettä opiskelevilta vaadittiin medkofiilitutkintoa laajempi filosofian kandidaatin tutkinto, jolla medikofiilitutkinnon myöhemminkin saattoi korvata. Medikofiilitutkinnon lakkauttamisen jälkeen pääsyvaatimukseksi lääketieteen opintoihin tuli karsintakurssi.

Lähteet
-------

1. ↑  Arno Forsius: Naisen tie lääkäriksi Suomessa *saunalahti.fi*.  Arkistoitu 19.2.2014. Viitattu 1.2.2014.
**Anton Mirolybov** (s. 7. heinäkuuta 1977) on suomalainen koripallovalmentaja.

Ura
---

Mirolybov aloitti päävalmentajauransa kaudella 2002–2003 toimien I-divisioonassa pelaavien Torpan Poikien päävalmentajana. Tämän jälkeen hän toimi vuoden Solna Vikingsien nuorisopäällikkönä, mutta palasi Suomeen vuonna 2004, ja aloitti I-divisioonassa pelanneen BC Jyväskylän päävalmentajana. Maaliskuussa 2005 hän vaihtoi seuraa ja siirtyi Korisliigaseura Kouvojen päävalmentajaksi. Mirolybov ei valmentanut joukkuetta koko kautta 2005–2006 vaan hänet siirrettiin sivuun.

Joulukuussa 2005 hän siirtyi Ari Tammivaaran valmentaman Mitteldeutscherin apuvalmentajaksi 2. Bundesliigaan. Kauden 2006–2007 päätyttyä Mirolybov aloitti samalla sarjatasolla pelanneen Hertener Löwenin päävalmentajana. Hän valmensi seuraa puolitoista kautta ja jälkimmäisellä kaudella seura pelasi kolmannella sarjatasolla. Kaudella 2008–2009 hän ehti valmentaa Löweniä neljätoista ottelua, kunnes siirtyi Pro A:ssa pelanneeseen Chemnitziin. Hän valmensi seuraa kaksi kautta, kunnes siirtyi kesällä 2010 Bundesliigassa pelanneen Mitteldeutscherin apuvalmentajaksi. Vuonna 2011 Mirolybov siirtyi valmentamaan Suomen naisten maajoukkuetta.

Kaudeksi 2013–2014 Mirolybov palasi seurajoukkueen päävalmentajaksi, kun hän teki sopimuksen Saksan kolmannella sarjatasolla pelanneen UBC Hannoverin kanssa. Maaliskuussa 2014 hän teki valmentajasopimuksen KTP-Basketin kanssa kaudesta 2014–2015.

KTP sijoittui kaudella 2015–2016 runkosarjassa yhdeksänneksi ja jäi pudotuspelien ulkopuolelle. Kauden päätyttyä KTP päätti olla käyttämättä Mirolybovin jatko-optiota.

Lähteet
-------

1. ↑  Anton Mirolybov BC Jyväskylän valmentajaksi  30.4.2004. Suomen Koripalloliitto. Viitattu 22.11.2010.
2. ↑  Mirolybov Kouvojen uusi päävalmentaja  24.3.2005. Suomen Koripalloliitto. Viitattu 22.11.2010.
3. 1 2  Mirolybov siirtyy Tammivaaran oppiin Saksaan  19.12.2005. Suomen Koripalloliitto. Viitattu 22.11.2010.
4. ↑  Anton Mirolybov jatkaa uraansa Saksassa  30.4.2007. Suomen Koripalloliitto. Viitattu 22.11.2010.
5. ↑  Mirolybov rekrytoitiin BV Chemnitzin peräsimeen  31.12.2008. Suomen Koripalloliitto. Viitattu 22.11.2010.
6. ↑  Anton Mirolybov Bundesliigan Mitteldeutscherin apuvalmentajaksi  10.8.2010. Suomen Koripalloliitto. Viitattu 22.11.2010.
7. ↑  Naisten maajoukkue siirtyy Mirolybovin komentoon  4.11.2011. Suomen Koripalloliitto. Viitattu 6.5.2013.
8. ↑  Anton Mirolybov ottaa ohjakset KTP-Basketissa  27.3.2014. Kymen Sanomat.  Arkistoitu 29.3.2014. Viitattu 27.3.2014.
9. ↑   (Arkistoitu – Internet Archive)
10. ↑

Aiheesta muualla
----------------

* FIBA Europe (englanniksi)
Matemaattinen **operaattori** on funktio, joka muuntaa toista funktiota. Operaattorilla voi olla miten monta tahansa operoitavaa kohdetta, jolle se suorittaa toimintonsa, mutta useimmiten kohteita on vain yksi.

Määritelmä
----------

Operaattori on siis *muunnoslaki*, joka muuntaa funktion uudeksi funktioksi. Jos merkitään tutkittavaa operaattoria symbolilla {\displaystyle \scriptstyle {\hat {A}}} ja operoidaan sillä funktiota \scriptstyle f(x), niin saadaan uusi funktio {\displaystyle \scriptstyle g(x)}. Tämä voidaan ilmaista muodossa {\displaystyle \scriptstyle {\hat {A}}f(x)=g(x)}.

Operaattori vai funktio?
------------------------

Operaattoreita käytetään yleensä reaalilukuja monimutkaisempiin matemaattisiin kokonaisuuksiin, kuten vektoreihin, satunnaismuuttujiin ja matemaattisiin lausekkeisiin. Jos funktion lähtö- tai määrittelyjoukon rakenne on reaalilukua huomattavasti monimutkaisempi, se määritellään useimmiten operaattoriksi. Vastaavasti, jos funktion lähtö- ja maalijoukot ovat reaalilukuja, kutsutaan sitä *vain* funktioksi. Esimerkkinä tämänlaisesta monimutkaisten matemaattisten kokonaisuuksien operoimiseen ovat derivaatta- {\displaystyle \scriptstyle ''{\frac {d}{dx}}~''} ja integraalioperaattorit {\displaystyle \scriptstyle ''\int dx''}.

Lisäksi, funktiota kutsutaan operaattoriksi, jos sitä käytetään usein tai sen merkintätapa on nopeampi kuin funktion yleinen muoto {\displaystyle F(x,y,x...)}. Esimerkkejä tällaisesta tapauksesta ovat summaoperaattori {\displaystyle ''+''}, jako-operaattori {\displaystyle ''/''} ja kertomaoperaattori {\displaystyle ''!''}. Näiden käyttö ei välttämättä liity monimutkaisten matemaattisten kokonaisuuksien laskemiseen.

Esimerkkejä matemaattisista operaattoreista
-------------------------------------------

### Lineaarioperaattorit

Lineaarisia operaattoreita käytetään lineaariavaruuksissa summaamaan vektoreita ja kertomaan skalaareilla.

### Todennäköisyysteorian operaattorit

Todennäköisyyslaskentaan liittyviä operaattoreita ovat mm. odotusarvo, varianssi ja kertoma.

### Differentiaali- ja integraalioperaattorit

* Derivaatta kuvaa operoitavan funktion muutosnopeutta jonkin muuttujan sutheen.

* Integraali on derivaatan käänteisoperaattori.

* Gradientti on kuin derivaatta tai osittaisderivaatta, mutta sillä operoidaan erikseen eri muuttujien suhteen.

* Divergenssi on gradientin ja operoitavan vektorikentän pistetulo.

Lähteet
-------

1. ↑  Markku Lehto: "Luku 3.1", *Fysiikan matemaattiset perusteet II (FYS200)*, s. 33. Fysiikan laitos, Jyväskylän yliopisto, 2001. ISBN 951-39-0910-7. ISSN = 0357-9344.

Kirjallisuutta
--------------

* Jalava, Väinö: *Moderni analyysi II*. 25, 165 sivua. Tampere: TTKK, 1977. ISBN 951-720-250-4.
**Bhodžpurin kieli** (भोजपुरी, *bhojpuri*) on indoiranilaisiin kieliin kuuluva kieli, jota puhutaan Intiassa Biharin ja Jharkhandin osavaltioissa sekä osassa Uttar Pradeshia. Lisäksi sitä puhuu vähemmistö Guyanassa, Surinamessa, Fidžillä, Trinidad ja Tobagolla sekä Mauritiuksella. Koska bhodžpurin kieli on hyvin lähellä hindin kieltä, jotkut kielitieteilijät pitävät bhodžpuria sen murteena.

Bhodžpurin kieli on läheistä sukua maithilin ja magahin kielille. Yhdessä ne muodostavat biharin kieliryhmän, jotka ovat osa itäisiä indoarjalaisia kieliä, jotka sisältävät myös bengalin ja orijan kielet. Bhodžpurin kielellä oli vuonna 1997 Intiassa noin 25 miljoonaa puhujaa. Vuonna 2001 Nepalissa sitä puhui 1,7 miljoonaa henkeä ja Mauritiuksella 340 000 (2001). Nämä arviot ovat kuitenkin epätarkkoja, sillä Biharissa ja Jharkhandissa suurin osa väestöstä osaa bhodžpurin kieltä, eli noin 130 miljoonaa ihmistä. Lisäksi Uttar Pradeshin osavaltiossa sitä puhuu vielä 40 miljoonaa ihmistä, sillä suurin osa sen asukkaista käyttää bhodžpurin kieltä jokapäiväisessä elämässään. Jotkut arvioivat, että bhodžpurin kieltä puhuu yhteensä noin 125 miljoonaa ihmistä.

Bhodžpurin kielellä kirjoitti muun muassa tunnettu kirjailija ja tutkija Rahul Sankrityayan (1893–1963).

Lähteet
-------

1. ↑   Kansalliskirjasto: Kielten nimiä suomeksi – kielikoodin mukaan *Kotoistus*. Viitattu 24.7.2020.
2. ↑   Kansalliskirjasto: indoarjalaiset kielet *Finto. Suomalainen asiasanasto- ja ontologiapalvelu. YSO – Yleinen suomalainen ontologia.*. Viitattu 27.7.2020.

WikipediaWikipedia
***Bhodžpurinkielinen*** Wikipedia, vapaa tietosanakirja

Indoarjalaiset kielet
aer | andh | angika | assami | awadhi | bagheli | baškarik | bengali | bhadrawahi | bhili | bhisnupriya | bhodžpuri | bradž | buksa | bundeli | chambeali | chhattisgarhi | chittagon | chitwania tharu | dameli | dangaura tharu | dhatki | divehi | dogri | fidžinhindi | gaddi | garhwali | gawar | goaria | grangali | gudžarati | gurgula | halbi | haryanvi | hindi | hindko | hindustani | Induksenkohistani | kalaša | kanauji | kašmiri | katarkalai | kathariya tharu | khowar | kochila tharu | koli | kumaoni | kurdari | kutši | lahnda | lambadi | magahi | maijan | maithili | majhi | mandeali | marathi | marwari | musasa | nimadi | ningalami | nepali | od | orija | paali | palya bareli | pandžabi | pašai | pauri bareli | phalura | radžastani | rana tharu | rangpuri | rathwi bareli | rohingya | romani | sadri | sanskrit | saraiki | sawi | šina | sindhi | sinhali | sirmauri | sonha | šumašti | surjapuri | sylheti | tirahi | torwali | urdu | varhadi-nagpuri | varli | vasavi
**Homologiset ja analogiset** rakenteet evoluutiossa ovat eri lajeilla olevia samankaltaisia rakenteita. Biologisten rakenteiden katsotaan johtuvan joko siitä, että niillä on yhteinen kantamuoto jolta molemmat ovat perineet ominaisuuden tai sitten samanlaiset rakenteet johtuvat siitä, että niitä ovat ohjanneet samanlaiset valintapaineet.

Analogisuutta ja homologisuutta voidaan tutkia geneettistä samankaltaisuutta vertailemalla. Jos samankaltaisen rakenteen omaavat eliöt ovat geneettisesti toistensa lähellä, on kyseessä homologisuus ja jos geneettiset erot ovat suuremmat, on kyseessä analoginen ominaisuus.

Se, ovatko jotkin piirteet keskenään analogisia vai homologisia riippuu myös kontekstista. Esimerkiksi lepakon ja lintujen siivet ovat keskenään samansyntyisiä ja ovat tätä kautta homologisia, jos tarkastellaan raajoja. Jos ominaisuuksia taas tarkastellaan niiden toiminnan kautta, linnun ja lepakon siivet ovat keskenään analogisia, koska linnut ja lepakot ovat kehittäneet lentämiseen tarvittavat rakenteet toisistaan riippumatta.

Homologia
---------

Homologia on samankaltaisuutta joka on samansyntyistä. Tämä tarkoittaa sitä että kahden eri eläimen samankaltaisuus johtuu siitä että ominaisuus on kehittynyt kerran molempien yhteiselle kantamuodolla ja molemmat lajit ovat tämän jälkeen perineet sen.
Esimerkiksi ihmisen ja simpanssin käsien samankaltaisuuden katsotaan johtuvan homologiasta.

### Ortologia

Ortologinen (*Orthologs*) ominaisuus tai geeni ovat samankaltaisia eri lajeilla vaikka niillä onkin hieman eri toiminto. Näiden erilaisten ominaisuuksien geneettinen samankaltaisuuden katsotaan johtuvan sukulaisuudesta; ortologiset geenit ovat eronneet toisistaan lajiutumisessa. 

Toinen määritelmä ortologialle kuvaa geenejä joilla on hyvin samankaltainen toiminta eri lajeissa. Tämä näkökantaeroaa määritelmästä siten että tässä tapauksessa ortologia ei kerro evolutiivisesta sukulaisuudesta vaan ainoastaan rakenteen samankaltaisuudesta. 

Ortologiaa käytetään apuvälineenä taksonomisessa luokittelussa. Jos eliöt ovat geneettisesti samankaltaisia, ne on järkevää olettaa enemmän toistensa sukulaisiksi kuin ne jotka eroavat toisistaan geneettisesti enemmän. Vaikka ulkoinen rakenne näyttäisikin toiselta.

### Paralogia

Homologiset sekvenssit ovat paralogisia (*paralogous*) jos ne ovat eronneet toisistaa geenin kahdentuman kautta. Jos organismin geeni on kahdentumisen jälkeen mutatoitunut eri toimintoon. Koska alkuperäisestä geenistä on kopio, valintapaine sallii kopion mutatoitumisen paljon vapaammin. 

Paralogisia geenejä löytyy paljon saman lajin sisältä, mutta tämä ei ole välttämätöntä.

Analogia
--------

Analogiset rakenteet ovat samantoimisia rakenteita eli ominaisuus on kehittynyt samankaltaiseksi toisistaan riippumatta. Analogisia rakenteita syntyy konvergentin evoluution kautta. Tällaisia samankaltaisuuksia ovat esimerkiksi kalojen ja delfiinien samankaltainen ruumiinrakenne, jonka katsotaan syntyneen sopeutumana vedessä uimiseen.

Lähteet
-------

* Genetic Similarities: Wilson, Sarich, Sibley, and Ahlquist
Kuva Operaatio Teapotin MET-ydinkokeesta.
**Operaatio Teapot** (suomeksi: *teekannu*) oli 14 ydinkokeen laukaisusarja. Se toteutettiin Yhdysvalloissa, Nevadan ydinkoealueella, tarkemmin *Yucca Flat*in ja *Frenchman Flat*in koealueilla. Testit toteutettiin helmi-toukokuussa 1955. Osa ydinräjähteistä (10 kpl) laukaistiin torneista, yksi näistä maan alla ja osa (3 kpl) taas tehtiin lentopudotuksina B-36 pommituskoneista. Ydinkokeiden räjähdysvoima vaihteli välillä 1 — 43 kilotonnia, jossa *Turk* oli näistä voimakkain. Ydinkoesarjaa edelsi Operaatio Castle. Sitä seurasi Operaatio Wigwam.

Testisarja tuli lähinnä eniten tunnetuksi siitä, että niissä tutkittiin ensi kertaa todella vakavasti ydinaseiden vaikutusta siviileihin sekä yleiseen infrastruktuuriin, kuten eri tyyppisiin rakennuksiin ja sähkönsiirtojärjestelmään. Hyvin useassa videossa taikka tietoleikkeessä näytetään sellaista osuutta, joka on näissä ydinkokeissa kuvattu. Joitain rakennelmia tehtiin aina mallinukkeja sekä näiden ehostusta myöten, ydinräjäytysten tuhojen mallintamista varten. Testien nimet olivat: *Apple 1*, *Apple 2*, *Bee*, *ESS*, *HA*, *Hornet*, *MET*, *Moth*, *Post*, *Tesla*, *Turk*, *Zucchini*, *Wasp* ja *Wasp Prime*.

Muun muassa W27 -tyypin ydinkärkeä kehiteltiin. Eräät kärjistä saivat nimet *Linda* ja *Cleo*. W28:n sekä Mark 6 -ydinpommin valmistus toteutui. W28:n enin tuhovoima oli 1.2 MT.

Ydinkokeiden nimet, toteutus/räjäytystapa, voimakkuus (kT) ja räjäytyskorkeus
-----------------------------------------------------------------------------

Operaatio Teapotin Turk-ydinkokeen räjäytystorni, joka oli korkeudeltaan 152 metriä.

| Nimi | Räjäytystapa | Voimakkuus (kT) | Räjäytyskorkeus/syvyys |
| --- | --- | --- | --- |
| Wasp | Lentopudotus (B-36) | 1 | 230 m |
| Moth | Torni | 2 | 91 m |
| Tesla | Torni | 7 | 91 m |
| Turk | Torni | 43 | 150 m |
| Hornet | Torni | 4 | 91 m |
| Bee | Torni | 8 | 150 m |
| ESS (*Effects Sub-Surface*) | Maanalainen / Kraatteri | 1 | -20 m |
| Apple-1 | Torni | 14 | 150 m |
| Wasp Prime | Lentopudotus (B-36) | 3.2 | 230 m |
| HA (*High-Altitude*) | Lentopudotus (B-36, laskuvarjo) | 3.2 | 11,16 km / 6.93 mi |
| Post | Torni | 2 | 91 m |
| MET (*Military Effects Test*) | Torni | 22 | 119 m |
| Apple-2 | Torni | 29 | 150 m |
| Zucchini | Torni | 22 | 150 m |
| \* Huom.: Mpy. + 940 — 1 370 m |
|

Lähteet
-------

* (Arkistoitu – Internet Archive)
* 

### Viitteet

1. ↑   Viitattu 2.7.2018.
2. ↑   (Arkistoitu – Internet Archive) Viitattu 1.7.2018.
3. ↑   (Arkistoitu – Internet Archive) Viitattu 11.4.2022.

Aiheesta muualla
----------------

* Kuvia tai muita tiedostoja aiheesta **Operaatio Teapot** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Zdeněk Hřib** (s. 21. toukokuuta 1981 Slavičín) on tšekkiläinen piraattipuolueen poliitikko, joka toimi Prahan pormestarina vuosina 2018–2023.

Hřib valittiin Prahan pormestariksi 15. marraskuuta 2018, jolloin 39 kaupunginvaltuuston 65 jäsenestä tuki häntä. Hän on pormestarikaudellaan saanut julkisuutta autoritaaristen valtioiden vastustajana. Hän on nimennyt Venäjän suurlähetystön läheisyydessä sijaitsevan aukion murhatun venäläisen oppositiopoliitikon Boris Nemtsovin mukaan. Toinen Venäjä-teemainen paikka, jonka nimeämiseen hän vaikutti on Anna Politkovskajan katu. Kiinan kanssa hän päätyi kiistoihin halutessaan poistaa Prahan ja Pekingin ystävyyssopimuksesta maininnan, jonka mukaan Praha ei tunnusta Taiwania. Ystävyyssopimus kaatui Kiinan kieltäydyttyä muutoksesta, jonka seurauksena Praha solmi uuden sopimuksen Taiwanin pääkaupungin Taipein kanssa. Hřib on myös vastustanut yhteistyötä Kiinan kanssa johtuen uiguurien kohtelusta. Hänen pormestarikaudellaan Praha on jatkanut Tiibetin lipun nostamista salkoon. Hřibin mukaan Kiinan kanssa käytyjen kiistojen taustalla vaikuttaa, että edellinen kaupunginhallitus antoi liikaa periksi Kiinalle ja politisoi ystävyyskaupunkisopimuksen.

Vuonna 2020 Hřib asetettiin väliaikaisesti poliisisuojelukseen. Tšekkiläinen Respekt-sanomalehti vihjaili suojelun johtuvan venäläisestä salamurhahankkeesta. Lehden mukaan venäläisen diplomaattipassin omistava mies matkusti viikkoja sitten Prahaan mukanaan risiiniä. Kremlin tiedottaja kiisti tiedon todenperäisyyden eikä Hřib kertonut syytä poliisisuojelullensa.

Lähteet
-------

1. ↑  Zdeněk Hřib *Novinky*.  8.11.2018. Viitattu 18.5.2021. (tšekiksi)
2. ↑  Zdeněk Hřib Elected As Prague Mayor *Prague Morning*.  16.11.2018. Viitattu 18.5.2021. (englanniksi)
3. ↑  Turtiainen, Suvi: Pandat on peruttu ja Venäjän lähetystön osoite nimettiin tapetun poliitikon mukaan – Prahan pormestari ei kumartele Kiinaa eikä Venäjää *Yle uutiset*.  15.3.2020. Viitattu 18.5.2021.
4. ↑  Kuokkanen, Markus: Tai­wa­nin valinta kump­pa­nik­si toi Kiinan kau­pun­gin­joh­ta­jan kimp­puun – suo­ma­lais­ten ys­tä­vyys­kau­pun­kien ei kannata myydä ar­vo­jaan, va­roit­taa Prahan por­mes­ta­ri *Kaleva*.  15.2.2020. Viitattu 18.5.2021.
5. ↑  Kauppinen, Ina: Prahan pormestari joutui poliisisuojelukseen – spekulaatiomylly leimahti: Yrittääkö Venäjä salamurhata? *Ilta-Sanomat*.  28.4.2020. Viitattu 18.5.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki
* Puola

 |

 |
**Nikola Špirić** (serb. Никола Шпирић, s. 4. syyskuuta 1956 Drvar, Bosnia ja Hertsegovinan kansantasavalta, Jugoslavian federatiivinen kansantasavalta) on bosnialainen serbipoliitikko, maan pääministeri 2007–2012 ja valtiovarainministeri 2012–2015. Hän edustaa serbien Itsenäisiä sosiaalidemokraatteja (Савез независних социјалдемократа).

Elämäkerta
----------

Špirić on viettänyt lapsuutensa Drvarissa, kävi koulua Sarajevossa ja opiskeli Sarajevon yliopistossa. Hän on taloustieteen tohtori. Špirić oli Banja Luka yliopiston professori vuodesta 1992. Hän on myös ollut nelivuotiskauden Bosnia ja Hertsegovinan parlamentissa. Hän oli ylähuoneen puhemies 2002–2003 ja alahuoneen 2003–2004 ja 2005–2006.

Bosnia-Hertsegovinan parlamentti vahvisti neljä kuukautta vaalien jälkeen, 9. helmikuuta 2007, Špirićin maan pääministeriksi. Hänen hallitukseensa kuuluu vuosien 1992–1995 sodat päättäneen sopimuksen mukaisesti edustajia maan kolmesta suurimmasta etnisestä ryhmästä. Špirićin hallitus oli ensimmäinen maassa ilman kansainvälistä valvontaa toiminut sitten 1992–1995 sodan. Hän erosi lokakuun 2007 lopulla vastalauseeksi korkean edustajan Miroslav Lajčákin vaatimuksille vahvistaa keskushallitusta ja ajaa läpi uudistukset, jotka mahdollistaisivat maan pääsyn Euroopan unioniin. Serbien mielestä vallan siirto keskusvallalle johtaisi muslimien ylivaltaan maassa.
Kriisin selvittyä Špirić nimitettiin uudelleen pääministeriksi.

Lähteet
-------

1. ↑  RFE/RL Newsline Vol. 11, No. 27, Part II, 12 February 2007
2. ↑  Bosnian PM resigns over reforms BBC. Viitattu 01.11.2007.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Anaktuvuk Pass** on kaupunki Alaskassa. Anaktuvuk Pass on Brooks Rangella, Anaktuvuk ja John -jokien välissä. 

Anaktuvuk Pass on saanut nimensä Anaktuvuk-joen (Anaktuvuk River) mukaan. *Anaktuvuk* tarkoittaa inupiattien kielellä "karibunjätösten paikkaa". Pohjois-Alaskassa eli nomadiryhmä nimeltään *nunamiut*, joka metsästi karibuja merinisäkkäiden ja kalojen asemasta, kuten muut inupiatit tekivät. He kävivät rannikoiden asukkaiden kanssa vaihdantakauppaa muista tarvikkeista. Karibukantojen väheneminen 1900-luvun alkuvuosikymmeninä sai monet numamiuteista muuttamaan rannikon kyliin. 1938 useat nunamiut-perheistä muuttivat takaisin Brooks Rangelle Chander Laken ja Killik Riverin alueille. Myöhemmin molemmilta alueilta perheet muuttivat Anaktuvuk Passiin. Kaupunki on ainoa jäljellä olevan nunamiut-asuinalue.

Vuoden 2000 väestönlaskennassa Anaktuvuk Passissa asui 282 ihmistä. Näistä 87,59 % edusti etnisesti Amerikan alkuperäiskansoja.

Lähteet
-------

1. ↑  American FactFinder (Community facts -haulla *kaupungin nimi, piirikunta*) *US Census Bureau*.  (englanniksi)

Aiheesta muualla
----------------

* Kuvia tai muita tiedostoja aiheesta **Anaktuvuk Pass** Wikimedia Commonsissa
**Sotaministeri** on vanha nimitys puolustusministerille. Ensimmäisen ja erityisesti toisen maailmansodan jälkeen valtioiden puolustuslaitokset on nimetty joko asevoimiksi tai puolustusvoimiksi. Suomen tasavallan viimeinen sotaministeri oli Bruno Jalander 2. kesäkuuta 1922 – 14. marraskuuta 1922 Cajanderin I hallituksessa. Hänen jälkeensä valtioneuvostoon on nimitetty puolustusministereitä.

Puolustusasioita valtioneuvostoissa ministerivastaavista on ryhdytty käyttämään rauhanomaisempaa nimitystä puolustusministeri sen jälkeen, kun Kelloggin–Briandin sopimuksella 27. elokuuta 1928 kiellettiin sodankäynti politiikan välineenä. Yhdysvaltain ulkoasiainministeri Frank Kelloggin ja Ranskan ulkoasiainministeri Aristide Briandin Yhdysvaltain ja Ranskan väliseksi kaavailemasta sopimuksesta tuli lopulta 65 valtion allekirjoittama. Sopimuksesta, joka ei sisältänyt rangaistuksia sopimusrikkomuksista, tuli oikeusteorian avulla oikeusperuste Nürnbergin oikeudenkäynneille, joiden tärkein peruste oli rikos rauhaa vastaan, mikä käsitti hyökkäyssodan suunnittelun. Ensimmäisen, mutta myös toisen maailmansodan jälkeen on tullut tavaksi nimetä sotilaallinen hyökkäys ennalta ehkäiseväksi puolustukseksi, rauhaanpakottamiseksi tai rauhanturvaamiseksi, koska Yhdistyneiden kansakuntien peruskirjan 51. artikla takaa jäsenvaltioille oikeuden mennä avuksi puolustamaan.

Japanissa, jossa sodankäynti on ollut Yhdysvaltain miehityksen jälkeen perustuslaillisesti kielletty, on ollut puolustusministeriön sijasta 1. heinäkuuta 1954 – 8. tammikuuta 2007 saakka pelkästään Japanin puolustusvirasto, joka on valvonut Japanin itsepuolustusvoimia. 9. tammikuuta 2007 lainmuutos mahdollisti sen, että virasto muuttui nimitykseltään Japanin puolustusministeriöksi.

Katso myös
----------

* Suomen puolustusministeri
**Centria-ammattikorkeakoulun opiskelijakunta** eli **COPSA** on Centria-ammattikorkeakoulun lakisääteinen opiskelijakunta. Opiskelijakunta on perustettu elokuussa 2005 ensimmäisten uusien lakisääteisten opiskelijakuntien joukossa. Lakisääteistä opiskelijakuntaa edeltänyt Keski-Pohjanmaan ammattikorkeakoulun opiskelijayhdistys COPSA ry aloitti toimintansa jo 6. lokakuuta 1998, jolloin on myös sen merkkipäivä.

COPSA:n tehtävänä on edustaa Centria-ammattikorkeakoulun opiskelijoita, ajaa opiskelijoiden asioita sekä neuvoa ja palvella opiskelijoita monin eri tavoin.

Organisaatio muodostuu edustajistosta ja hallituksesta. Edustajisto on opiskelijoiden demokraattisesti vuosittain valitsema toimielin, joka puolestaan valitsee hallituksen. Edustajiston tehtävä on koordinoida opiskelijakunnan toimintaa ja luoda sille suuntaviivoja sekä valvoa hallituksen toimintaa. Hallitus puolestaan vastaa käytännön toiminnasta ja tavoitteiden toteuttamisesta.

Aiheesta muualla
----------------

* Centria-ammattikorkeakoulun opiskelijakunta

Suomen ammattikorkeakoulujen opiskelijakunnat

ASK (Arcada) |
Copsa (Centria) |
O'Diako (Diak) |
Helga (Haaga-Helia) |
HAMKO (HAMK) |
HUMAKO (HUMAK) |
JAMKO (JAMK) |
Kaakko (XAMK) |
Kamo (Kajaanin AMK) |
POKA (Karelia) |
KOE (LAB) |
ROTKO (Lapin AMK) |
Laureamko (Laurea) |
METKA (Metropolia) |
Novium (Novia) |
OSAKO (OAMK) |
Polamk opk (Polamk) |
SAMMAKKO (SAMK) |
Savotta (Savonia) |
SAMO (SeAMK) |
TAMKO (TAMK) |
TUO (Turun AMK) |
VAMOK (VAMK) |
Skåhla (Ahvenanmaan AMK)